সালমান আলী

সালমান আলী হলেন একজন ভারতীয় সঙ্গীতশিল্পী, যিনি ২০১৮ সালে সনি টিভিতে সম্প্রচারিত জনপ্রিয় গানের অনুষ্ঠান ইন্ডিয়ান আইডলের ১০ আসরের বিজয়ী। ২০১১ সালে, তিনি সা রে গা মা পা লি'ল চ্যাম্পসে অংশগ্রহণ করেছিলেন, যেখানে তিনি প্রথম রানার-আপ হয়েছিলেন।

ইন্ডিয়ান আইডল ছাড়াও, সালমান আলী সনি টিভিতে প্রচারিত ভারতীয় টেলিভিশন ধারাবাহিক চন্দ্রগুপ্ত মৌর্য্যের মূল গানে কণ্ঠ দিয়েছেন। ২০১৯ সালে, সালমান আলী স্যাটেলাইট শঙ্করের জন্য তিনি একজন নেপথ্য সঙ্গীতশিল্পী হিসাবে আত্মপ্রকাশ করেছিলেন। অতঃপর তিনি দাবাং ৩-এ আওয়ারা গানে কণ্ঠ দিয়েছিলেন।

প্রারম্ভিক জীবন
সালমান আলী ভারতের হরিয়ানার নুহ জেলার একটি ছোট্ট গ্রাম পুনাহানায় জন্মগ্রহণ করেছিলেন। তাঁর পরিবারের শেষ চারটি প্রজন্ম জীবিকা নির্বাহের জন্য গানকেই পেশা হিসেবে নির্ধারণ করে আসছে। তাঁর অল্প বয়সেই সংগীতের সাথে পরিচয় হয়েছিল এবং তিনি এক সাক্ষাৎকারে বলেছিলেন যে তিনি জাগরণে গান গাওয়ার মাধ্যমে সঙ্গীতে পদার্পণ করেছিলেন।

তিনি জামিনের কয়েকটি পর্বে উপস্থিত হয়েছিলেন, যেটি ছিল একটি সঙ্গীতভিত্তিক অনুষ্ঠানে যা সনি টিভিতে প্রচারিত হতো; সেখানে তিনি সংগীত জুটি সালিম-সুলায়মানের সাথে উপস্থিত হয়েছিলেন। সালমান ২০১৮ সালে মুক্তিপ্রাপ্ত চলচ্চিত্র, সুই ধাগার একটি প্রচারমূলক গান, সব বড়িয়া হ্যায়-এর একটি ছোট্ট অংশও রেকর্ড করেছিলেন। এই গানের সংগীত পরিচালক ছিলেন অনু মালিক, যিনি তার মৌসুমে ইন্ডিয়ান আইডলের বিচারক ছিলেন।

টেলিভিশন
 সাল  অনুষ্ঠান  চরিত্র  চ্যানেল  টীকা ২০১১  সা রে গা মা পা লি'ল চ্যাম্পস  প্রতিযোগী  জি টিভি  রানার-আপ ২০১৮  ইন্ডিয়ান আইডল  সনি টিভি  বিজয়ী ২০১৯  সুপারস্টার সিঙ্গার  পরামর্শদাতা / অধিনায়ক  

গানের তালিকা
 সাল  চলচ্চিত্র  গান  সুরকার  গীতিকার  সহশিল্পী ২০১৯  স্যাটেলাইট শঙ্কর  জয় হ্যায়  সন্দীপ শিরোদকর  মনোজ মুনতাশির   দাবাং ৩  আওয়ারা  সাজিদ-ওয়াজিদ  সাজিদ, সমীর অঞ্জন  মুসকান হাবিবি কি নায়ন  ইরফান কামাল  শ্রেয়া ঘোষাল, জুবিন নৌটিয়াল

তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৯৮-এ জন্ম
বিষয়শ্রেণী:২১শ শতাব্দীর ভারতীয় গায়ক
বিষয়শ্রেণী:ইন্ডিয়ান আইডল বিজয়ী
বিষয়শ্রেণী:নুহ জেলার ব্যক্তি
বিষয়শ্রেণী:হরিয়ানার সঙ্গীতশিল্পী
বিষয়শ্রেণী:ইন্ডিয়ান আইডলের প্রতিযোগী